ગુજરાત રાજ્યમાં અને તેમાં પણ ખાસ કરીને ગ્રામ્ય વિસ્તારોમાં હાલના સમયમાં પાણીની પુષ્કળ ખપ છે. તેમાં પણ કચ્છ અને ભુજ એવા વિસ્તારો છે જેની આસપાસ રણવિસ્તાર આવેલો છે અને ભૌગોલિક સ્થિતિ એવી છેકે વરસાદની આવક ખૂબ ઓછી છે. ત્યારે જે જળ સ્ત્રોત કુદરત તરફથી પ્રાપ્ત થયા છે તેને જો સાચવવામાં આવે તો આવનારા ભવિષ્યને પાણીની તકલીફ સહન ન કરવી પડે. તે માટે ભુજની એરીડ કોમ્યુનિટીઝ એન્ડ ટેક્નોલોજી (ACT) સંસ્થા લોકોમાં પાણી મુદ્દે જાગૃતિ લાવવાની સાથે કુદરતી જળસ્ત્રોતને કેવી રીતે સાચવવા અને કેવી રીતે રિચાર્જ કરવા જેવા વિષય પર કામ કરી રહી છે.